Consultar l'article 45 de la Llei 3/2012, de 22 de febrer, de modificació del text refós de la Llei d'urbanisme, aprovat pel Decret legislatiu 1/2010, del 3 d'agost.
Un particular que s'adreci al Jurat d'Expropiació de Catalunya per sol·licitar que es determini preu just per a aquest procediment, ha de seguir els passos que es detallen a continuació:
Els requisits i tràmits necessaris per sol·licitar preu just pel procediment d'expropiació per ministeri de la llei s'estableixen al detall a l' article 114 del Decret legislatiu 1/2010, de 3 d'agost, pel qual s'aprova el Text refós de la Llei d'urbanisme, en la redacció establerta per l'article 45 de la Llei 3/2012, de 22 de febrer, de modificació del Text refós de la Llei d'urbanisme, aprovat pel Decret legislatiu 1/2010, del 3 d'agost,
Amb caràcter orientatiu (sense excloure el contingut dels articles anteriorment esmentats i recomanant la seva lectura íntegra) es detalla a continuació un resum dels requisits establerts per la normativa urbanística esmentada perquè un particular titular de béns o drets expropiats, pugui sol·licitar preu just pel procediment d'expropiació per ministeri de la llei:
Sol·licitud del titular del bé o dret afectat pel procediment d'expropiació per ministeri de la llei acompanyada del seu full d'apreuament i la documentació anteriorment indicada.
També es pot presentar per alguna de les diferents vies que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
Admissió o inadmissió de la sol·licitud
Si la sol·licitud s'admet (cas del sol·licitant que aporta full d'apreuament i documentació que acredita el compliment de requisits i tràmits establerts per la Llei d'urbanisme) el Jurat requerirà a l'Administració expropiant que presenti el seu full d'apreuament juntament amb la documentació urbanística necessària, en el termini d'un mes.
L'Administració també podrà, si escau, manifestar la improcedència de l'expropiació, la manca de competència i l'existència d'altres administracions implicades, altres al·legacions o manifestacions que consideri adients.
Transcorregut el termini d'un mes atorgat a l'Administració perquè aporti la documentació urbanística necessària, la secció del Jurat inicia el procediment, sens perjudici de poder desestimar la sol·licitud de preu just motivadament, per alguna de les causes que estableix la legislació urbanística.
Si la sol·licitud no s'admet per incompliment dels requisits o tràmits establerts en la Llei d'urbanisme, s'incorporarà a l'ordre del dia de la sessió del Jurat, perquè aquest acordi, si escau, la seva inadmissió.
Com es resol o tanca l'expedient?
Per acord de les seccions del Jurat.
Aquests acords exhaureixen la via administrativa.
Els particulars poden interposar recurs de reposició contra els acords del Jurat en el termini d'un mes des de la seva notificació i/o directament recurs contenciós administratiu davant aquesta jurisdicció.
Les administracions expropiants poden formular requeriments contra els acords del Jurat d'Expropiació en el termini de dos mesos, a comptar de l'endemà de la seva notificació, d'acord amb allò establert a l'article 44 de la Llei 29/1998, de 13 de juliol, reguladora de la jurisdicció contenciosa administrativa.
També poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar des de l'endemà de la seva notificació, d'acord amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.